Diari Oficial de la Generalitat Valenciana


Sumari del DOGV 3253, del 29-05-1998 (1998/3257)

RESOLUCIÓ de 31 de marzo de 1998, del president de la Comissió Territorial d'Urbanisme d'Alacant, de 31 de març de 1998, per la qual es fa pública l'acord de 2 de març de 1998, de la Comissió Territorial d'Urbanisme d'Alacant, relatiu a la modificació puntual núm. 2 de les Normes Subsidiàries de Monforte del Cid.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3253

Data del DOGV
:   29-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3257


Data del document
:   31-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 31 de marzo de 1998, del president de la Comissió Territorial d'Urbanisme d'Alacant, de 31 de març de 1998, per la qual es fa pública l'acord de 2 de març de 1998, de la Comissió Territorial d'Urbanisme d'Alacant, relatiu a la modificació puntual núm. 2 de les Normes Subsidiàries de Monforte del Cid. [1998/X3257]
  
"Vist l'expedient de referència i segons els següents
  
Antecedents de fet
  
Primer
  
L'ajuntament, en la sessió plenària del dia 28 de gener de 1997, va acordar la seua aprovació provisional, després de complir els tràmits d'aprovació inicial, el 29 de juny de 1993, i l'exposició pública mitjançant anuncis apareguts en el Diari Oficial de la Generalitat Valenciana, de 14 de novembre de 1996, en el Butlletí Oficial de la Província, de 25 de setembre de 1996, i en un dels diaris de major difusió provincial, el 14 d'agost de 1993, sense que es presentaren al·legacions.
  
Segon
  
La documentació està integrada per memòria informativa i justificativa i plans d'ordenació d'estat actual i modificat.
  
Tercer
  
Aquest expedient té per objecte el desviament d'un carrer en sòl urbà (carrer de l'Asena), des del seu encreuament amb el carrer de Sant Francesc fins el final, en un tram d'uns 150 m de longitud. Es justifica en què el traçat actualment previst en les Normes Subsidiàries afecta els tancaments de dos habitatges existents i es pretén salvar aquest inconvenient. En la modificació proposada es manté l'ample del carrer i els terrenys a ambdós costats d'aquest tenen la mateixa edificabilitat i tipologia, per la qual cosa no es produeixen increments d'aprofitament, ni augment de vial apreciable.
  
Quart
  
La Comissió Territorial d'Urbanisme, en la sessió del dia 3 de juliol de 1995, va acordar suspendre l'aprovació definitiva de l'expedient fins que foren reparades determinades observacions que es van comunicar a l'ajuntament.
  
Consideracions tecnicojurídiques
  
Primera
  
La tramitació s'estima correcta d'acord amb el que estableix l'article 114, per remissió del 128.1 del Text Refós de 1992 i articles 125 i 127 a 130 del Reglament de Planejament, per remissió del 151.2 del mateix text legal.
  
Segona
  
La documentació s'estima completa, segons els articles 72.4 del Text Refós de 1992 i 37 del Reglament de Planejament.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada han estat reparades les observacions assenyalades en l'anterior acord de la Comissió Territorial d'Urbanisme.
  
Quarta
  
Per Resolució de 14 de febrer de 1996, del conseller d'Obres Públiques, Urbanisme i Transports, publicada en el DOGV de 4 de març de 1996, i a l'empara del que disposa la disposició transitòria 2ª de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es concedeix una pròrroga perquè els instruments de planejament que van tenir entrada en la Conselleria d'Obres Públiques, Urbanisme i Transports, abans que haguera transcorregut un any de vigència de la citada llei, es puguen continuar tramitant i aprovant d'acord amb les disposicions de la legislació anterior.
  
Cinquena
  
La Comissió Territorial d'Urbanisme és l'òrgan competent per a l'adopció d'aquest acord, d'acord amb el que disposa l'article 118.3.a del Text Refós de la Llei sobre Règim del Sòl i Ordenació Urbana de 1992, i articles 9 i 10 del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril.
  
Vists els preceptes legals citats, la Llei de Règim Jurídic de les Administracions Públiques i del Procediment Administratiu Comú, i altres disposicions de pertinent aplicació, la Comissió Territorial d'Urbanisme, acorda:
  
1. Aprovar definitivament la modificació puntual núm. 2 de les Normes Subsidiàries de Monforte del Cid.
  
2. Publicar íntegrament aquest acord aprovatori en el Diari Oficial de la Generalitat Valenciana a efectes de la immediata entrada en vigor, d'acord amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de Normes Urbanístiques.
  
Contra aquest acord, que no esgota la via administrativa, es podrà interposar recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú, i 14.2 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell".
  
Alacant, 31 de març de 1998.- El president de la Comissió Territorial d'Urbanisme: Fernando Modrego Caballero.